În cadrul interviului Playtalk cu Rebeka Pascu, fosta creatoare de modă Catinca Roman a vorbit despre pierderea mamei sale, Mioara Roman. Vedeta ne-a mărturisit că este împăcată și consideră că moartea celei care i-a dat viață a împins-o în direcția socială, a realității din țara noastră. Iată declarațiile fără perdea ale Catincăi Roman!
Mioara Roman, fosta soţie a fostului premier Petre Roman, a decedat la vârsta de 83 de ani, la finalul lunii februarie 2024. Ea se afla internată într-un azil de lângă București și avea mai multe probleme de sănătate. Fosta soție a premierului României a murit în somn, așa cum își dorea. Catinca Roman a fost invitată în cadrul emisiunii Playtalk, cu Rebeka Pascu, acolo unde a vorbit deschis despre Mioara Romana, mama ei, dar și despre moștenirea pe care a lăsat-o aceasta.
„Sunt împăcată. Sigur că îmi lipseşte, este evident. Dar cred că cumva şi prin mine şi prin celelalte fete din familie a lăsat ceva moştenire. Tocmai asta m-a impulsionat cumva să merg cumva într-o altă direcţie. Una mai conectată la realitate pentru că în lumea asta ai tendinţa de a nu vedea realitatea.
Nu pot să fiu ipocrită şi să zic că am fost traumatizată de tot ce am trăit în copilărie. Am mai spus asta, am avut acces la nişte lucruri, am întâlnit nişte oameni pe care altfel nu aveam cum să îi întâlnesc şi care m-au marcat în diverse lucruri, am învăţat multe”, a declarat Catinca Roman, în exclusivitate, la Playtalk.
De asemenea, Catinca Roman a dezvăluit că relația cu sora ei, Oana Roman, a rămas aceeași.
„Este un subiect pe care nu vreau să îl discut. Ce pot să spun este că nu s-a schimbat în vreun mod dramatic faţă de dinainte”, a spus Catinca despre sora ei.
„O moştenire genetică bună. Dacă te referi la vreo moştenire financiară, nu este cazul,nu a lăsat. În plus, eu pun preţ pe alte lucruri. Rămâi cu amintiri, lucruri frumoase, învăţături”, a mai adăugat vedeta, la emisiunea Playtalk.